dom
afsagt den 17. november 2015
rettens nr. 15-11611/2015
politiets nr. 0700-76401-00011-16
anklagemyndigheden
mod
t
cpr-nummer …
denne sag er behandlet som tilståelsessag.
retsmødebegæring er modtaget den 20. oktober 2015.
t er tiltalt for
1.
overtrædelse af momslovens § 81, stk. 3, jf. stk. 1, nr. 1
ved for perioden 1. kvartal 2011 til 3. kvartal 2012, som indehaver af virksomheden x-firma,
v/t, cvr nr.: …, …vej, x-by, med forsæt til at unddrage statskassen afgift at have afgivet
urigtige oplysninger til brug for afgiftskontrollen, idet han angav et momstilsvar på 165.789
kr., selv om momstilsvaret rettelig var 573.029 kr., hvorved statskassen blev unddraget
407.240 kr. i moms.
2.
overtrædelse af straffelovens § 289, jf. skattekontrollovens § 13, stk.1,
ved med forsæt til at unddrage det offentlige skat at have afgivet urigtige oplysninger til brug
ved afgørelse af skatteansættelsen eller skatteberegningen, idet han for indkomståret 2011 til
skat angav sin skattepligtige indkomst for lavt med 688.721 kr., hvorved det offentlige blev
unddraget 366.851 kr. i skat og arbejdsmarkedsbidrag, og for indkomståret 2012 til skat
angav sin skattepligtige indkomst for lavt med 883.837 kr., hvorved det offentlige blev und-
draget 450.950 kr. i skat og arbejdsmarkedsbidrag, alt hvorved det offentlige blev unddraget
skat og arbejdsmarkedsbidrag med samlet 817.801 kr.
3.
overtrædelse af straffelovens § 302,
ved i årene 2011 og 2012 som indehaver og daglig leder af x-firma, v/t, cvr nr.: …, …vej,
i x-by, under omstændigheder som må betegnes som særlig grove, ikke at have sikret at bog-
føringen var tilrettelagt og udført i overensstemmelse med god bogføringsskik, herunder at
selskabets indtægter og udgifter blev bogført eller bogført i fuldt omfang, og at der i fornødent
omfang forelå dokumentation i form af samtlige ind- og udbetalinger, ligesom sigtede undlod
at opbevare regnskabsmaterialet på betryggende vis i 5 år fra udgangen af det regnskabsår det
vedrørte.
påstande
                                                  - 2 -
anklagemyndigheden har nedlagt påstand om frihedsstraf og en tillægsbøde jf. straffelovens §
50, stk. 2, på det unddragne beløb 1.225.000 kr.
tiltalte har erkendt sig skyldig.
sagens oplysninger
tiltalte, t, har forklaret, at han ejede og drev det personlige firma "[firmanavn]". han havde
som udgangspunkt ingen ansatte, men der er en enkelt person, der har hjulpet ham ind imel-
lem og som har fået løn. firmaet udførte rengøring og vinduspolering og kunderne indberet-
tede udgiften efter ordningen om håndværkerfradrag.
anklageren gennemgik bilag 3/3 med t, der er enig i de angivne beløb og i skats bereg-
ningsmetode. han var klar over, at han i firmaets driftsperiode angav for lidt i moms, og at
denne for lave angivelse ville resultere i en for lav moms opkrævning. han var også klar over,
at den indkomst, han oplyste, var for lav med tilsvarende for lav skatteopkrævning.
t førte selv firmaets regnskaber. han har ikke anvendt nogen rådgivere. han førte regnskab
på en pc, men tog ikke sikkerhedsback up eller printede papirversioner af de faktura, som han
udsendte elektronisk. pc'en gik i stykker. indgående bilag opbevarede han i kælderen og hæf-
tede sig ikke ved, at hans kæreste ryddede kælderen og smed bilagene ud. han var dog ikke
klar over, at denne oprydning var igang. han erkender, at han burde have sikret regnskabsma-
terialet bedre.
tiltalte er tidligere straffet
ved dom af 21. marts 2005 for overtrædelse af skattekontrollovens § 16, stk. 3, jf. stk. 1 og
momslovens § 81, stk. 3, jf. stk. 1 med fængsel i 40 dage og en tillægsbød på 275.000 kr.
kriminalforsorgen har oplyst, at t er egnet til at modtage en betinget dom, herunder en betin-
get dom med vilkår om samfudstjeneste.
tiltalte har om sine personlige forhold forklaret, at han kan bekræfte oplysningerne i person-
undersøgelsen. han spillede meget i 2011/12, og forholdene er begået for at forsøge at betale
spillegæld. han har i 2012 gennemgået behandling for ludomani med god effekt. han har
været insolvent siden 2001.
rettens begrundelse og afgørelse
tiltalte har uden forbehold erkendt sig skyldig. tilståelsen støttes af de oplysninger, der i øv-
rigt foreligger. det er derfor bevist, at tiltalte er skyldig.
straffen fastsættes til fængsel i 1 år, jf. straffelovens § 289, jf. skattekontrollovens § 13, stk.1,
momslovens § 81, stk. 3, jf. stk. 1, nr. 1 og straffelovens § 302.
retten har ved fastsættelse af straffen og ved beslutningen om ikke at gøre en del af straffen
betinget lagt vægt på, at t i 2005 blev straffet for helt ligeartet kriminalitet. unddragelserne i
denne sag har strakt sig over 7 kvartaler, og har vedrørt både moms og skatteunddragelse på i
alt 1,2 mio kr. provenuet er anvendt til dækning af spillegæld. sagsbehandlingstiden har ikke
været specielt langvarig, og ts personlige forhold taler ikke selvstændigt for at anvende be-
                                              - 3 -
tinget dom. endelig bemærkes, at t ikke har tilbagebetalt nogen del af det unddragne beløb
eller har indgået afdragsaftale herom.
thi kendes for ret:
tiltalte t skal straffes med fængsel i 1 år.
tiltalte skal betale en tillægsbøde på 1.225.000 kr.
forvandlingsstraffen for bøden er fængsel i 60 dage.
tiltalte skal betale sagens omkostninger.
